CELEX: 32020R1209
Language: fi
Date: 2020-08-13 00:00:00
Title: Komission täytäntöönpanoasetus (EU) 2020/1209, annettu 13 päivänä elokuuta 2020, teollis- ja tekijänoikeuksien tullivalvonnasta annetussa Euroopan parlamentin ja neuvoston asetuksessa (EU) N:o 608/2013 säädettyjen lomakkeiden vahvistamisesta annetun täytäntöönpanoasetuksen (EU) N:o 1352/2013 muuttamisesta

21.8.2020   
               
               
                  FI
               
               
                  Euroopan unionin virallinen lehti
               
               
                  L 274/3
               
            
         KOMISSION TÄYTÄNTÖÖNPANOASETUS (EU) 2020/1209,
         annettu 13 päivänä elokuuta 2020,
         teollis- ja tekijänoikeuksien tullivalvonnasta annetussa Euroopan parlamentin ja neuvoston asetuksessa (EU) N:o 608/2013 säädettyjen lomakkeiden vahvistamisesta annetun täytäntöönpanoasetuksen (EU) N:o 1352/2013 muuttamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon teollis- ja tekijänoikeuksien tullivalvonnasta ja neuvoston asetuksen (EY) N:o 1383/2003 kumoamisesta 12 päivänä kesäkuuta 2013 annetun Euroopan parlamentin ja neuvoston asetuksen (EU) N:o 608/2013 (1) ja erityisesti sen 6 artiklan 1 kohdan ja 12 artiklan 7 kohdan,
         sekä katsoo seuraavaa:
         
                     (1)
                  
                  
                     Komission täytäntöönpanoasetuksessa (EU) N:o 1352/2013 (2) vahvistetaan asetuksen (EU) N:o 608/2013 6 artiklassa tarkoitetut lomakkeet, joita on käytettävä esitettäessä hakemus, jolla tulliviranomaisia pyydetään toteuttamaan toimia, kun epäillään joidenkin tavaroiden loukkaavan teollis- ja tekijänoikeutta, sekä lomakkeet, joita on käytettävä pyydettäessä kyseisen asetuksen 12 artiklassa tarkoitettua sen määräajan pidentämistä, jonka kuluessa tulliviranomaisten on määrä toteuttaa toimia, jäljempänä ’lomakkeet’.
                  
               
                     (2)
                  
                  
                     Lomakkeita olisi mukautettava, jotta voidaan ottaa huomioon EU:n tullialan asiointipalvelun ottaminen käyttöön lomakkeiden sähköistä toimittamista varten. Jotta asiointipalveluun olisi suojattu pääsy, on tärkeää, että hakijat ja heidän edustajansa tunnistetaan yksiselitteisellä tavalla. Tätä varten talouden toimijoiden rekisteröinti- ja tunnistenumerosta (EORI-numero) tulee pakollinen kenttä hakijaa ja edustaja koskevissa lomakkeiden kohdissa.
                  
               
                     (3)
                  
                  
                     Talouden toimijoille annetaan jo yksilölliset tunnistenumerot EORI-järjestelmässä. Tätä järjestelmää on aiheellista soveltaa myös komission delegoidun asetuksen (EU) 2015/2446 (3) 6 artiklan 1 kohdan a alakohdassa tarkoitettuihin muihin henkilöihin kuin talouden toimijoihin.
                  
               
                     (4)
                  
                  
                     Euroopan parlamentin ja neuvoston asetuksessa (EU) N:o 386/2012 (4) ja erityisesti sen 2 artiklan 2 kohdan b alakohdassa annetaan Euroopan unionin teollisoikeuksien virastolle (EUIPO) tehtäväksi kerätä, analysoida ja levittää objektiivisia, vertailukelpoisia ja luotettavia tietoja teollis- ja tekijänoikeuksien loukkauksista.
                  
               
                     (5)
                  
                  
                     Komissio toimittaa asetuksen (EU) N:o 386/2012 5 artiklan 1 kohdan b alakohdan mukaisesti EUIPO:lle kaikki jäsenvaltioiden asetuksen (EU) N:o 608/2013 31 artiklan 2 kohdan mukaisesti toimittamat merkitykselliset tiedot, jotka liittyvät sellaisten tavaroiden luovutuksen keskeyttämiseen tai haltuunottoon, joiden epäillään loukkaavan teollis- ja tekijänoikeuksia.
                  
               
                     (6)
                  
                  
                     Jotta voitaisiin analysoida perusteellisemmin loukkauksia koskevia tietoja ja saada parempi käsitys loukkausten maantieteellisen laajuudesta ja vaikutuksista, on tärkeää, että tällaisten tavaroiden luovutuksen keskeyttäminen ja tavaroiden haltuunotto voidaan yhdistää päätöksen saajaan. Lisäksi on tärkeää, että kyseinen henkilö saa jo lomakkeita jätettäessä tiedon siitä, että hänen henkilötietonsa toimitetaan EUIPO:lle, ja että hän antaa suostumuksensa tällaiseen tietojen siirtoon. Sen vuoksi lomakkeita olisi mukautettava vastaavasti.
                  
               
                     (7)
                  
                  
                     Koska Euroopan parlamentin ja neuvoston asetusten (EU) 2016/679 (5) ja (EU) 2018/1725 (6) soveltaminen on alkanut, lomakkeissa olevat viittaukset tietosuojasäännöksiin olisi saatettava ajan tasalle.
                  
               
                     (8)
                  
                  
                     Ottaen huomioon, että asetuksen (EU) N:o 608/2013 31 artiklan mukaisesti kaikenlainen hakemuksia koskeviin päätöksiin ja haltuunottoihin liittyvien tietojen vaihto jäsenvaltioiden ja komission välillä tapahtuu komission keskustietokannan välityksellä ja että kyseiseen tietokantaan olisi tehtävä uusien lomakkeiden edellyttämät muutokset, täytäntöönpanoasetuksen (EU) N:o 1352/2013 liitteisiin I–III tehtyjä muutoksia olisi sovellettava 15 päivästä syyskuuta 2020.
                  
               
                     (9)
                  
                  
                     Sen vuoksi täytäntöönpanoasetusta (EU) N:o 1352/2013 olisi muutettava.
                  
               
                     (10)
                  
                  
                     Euroopan tietosuojavaltuutettua on kuultu asetuksen (EU) 2018/1725 42 artiklan 1 kohdan mukaisesti, ja hän on antanut lausunnon 24 päivänä kesäkuuta 2020.
                  
               
                     (11)
                  
                  
                     Tässä asetuksessa säädetyt toimenpiteet ovat tullikoodeksikomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan täytäntöönpanoasetus (EU) N:o 1352/2013 seuraavasti:
            
                        1)
                     
                     
                        Korvataan liite I tämän asetuksen liitteessä I olevalla tekstillä.
                     
                  
                        2)
                     
                     
                        Korvataan liite II tämän asetuksen liitteessä II olevalla tekstillä.
                     
                  
                        3)
                     
                     
                        Muutetaan liite III tämän asetuksen liitteen III mukaisesti.
                     
                  
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 15 päivästä syyskuuta 2020.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 13 päivänä elokuuta 2020.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 181, 29.6.2013, s. 15.
         
            (2)  Komission täytäntöönpanoasetus (EU) N:o 1352/2013, annettu 4 päivänä joulukuuta 2013, teollis- ja tekijänoikeuksien tullivalvonnasta annetussa Euroopan parlamentin ja neuvoston asetuksessa (EU) N:o 608/2013 säädettyjen lomakkeiden vahvistamisesta (EUVL L 341, 18.12.2013, s. 10).
         
            (3)  Komission delegoitu asetus (EU) 2015/2446, annettu 28 päivänä heinäkuuta 2015, Euroopan parlamentin ja neuvoston asetuksen (EU) N:o 952/2013 täydentämisestä tiettyjä unionin tullikoodeksin säännöksiä koskevien yksityiskohtaisten sääntöjen osalta (EUVL L 343, 29.12.2015, s. 1).
         
            (4)  Euroopan parlamentin ja neuvoston asetus (EU) N:o 386/2012, annettu 19 päivänä huhtikuuta 2012, teollis- ja tekijänoikeuksien täytäntöönpanoon liittyvien tehtävien antamisesta sisämarkkinoilla toimivalle yhdenmukaistamisvirastolle (tavaramerkit ja mallit), mukaan luettuna julkisen ja yksityisen sektorin edustajien kutsuminen koolle teollis- ja tekijänoikeuksien loukkausten eurooppalaisena seurantakeskuksena (EUVL L 129, 16.5.2012, s. 1).
         
            (5)  Euroopan parlamentin ja neuvoston asetus (EU) 2016/679, annettu 27 päivänä huhtikuuta 2016, luonnollisten henkilöiden suojelusta henkilötietojen käsittelyssä sekä näiden tietojen vapaasta liikkuvuudesta ja direktiivin 95/46/EY kumoamisesta (yleinen tietosuoja-asetus) (EUVL L 119, 4.5.2016, s. 1).
         
            (6)  Euroopan parlamentin ja neuvoston asetus (EU) 2018/1725, annettu 23 päivänä lokakuuta 2018, luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta (EUVL L 295, 21.11.2018, s. 39).
      
      
         
            LIITE I
            
               
                  
                     ”LIITE I
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                  
               ”
         
      
      
         
            LIITE II
            
               
                  
                     ”LIITE II
                     
                        
                     
                        
                     
                        
                     
                        
                  
               ”
         
      
      
         
            LIITE III
            
               
                  
                     ”LIITE III
                     Muutetaan täytäntöönpanoasetuksen (EU) N:o 1352/2013 liite III seuraavasti:
                     
                                 1)
                              
                              
                                 Muutetaan I osa seuraavasti:
                                 
                                             a)
                                          
                                          
                                             korvataan kohdan 1 (”Hakija”) täyttämisohjeen teksti seuraavasti:
                                             ”Tähän kohtaan merkitään hakijaa koskevat tiedot. Kohdassa on mainittava hakijan nimi ja täydellinen osoite, talouden toimijan rekisteröinti- ja tunnistenumero (EORI-numero), joka on jonkin jäsenvaltion tulliviranomaisen hakijalle antama unionin laajuisesti yksilöllinen numero, sekä hakijan puhelin-, matkapuhelin- tai faksinumero ja sähköpostiosoite. Hakija voi tarvittaessa ilmoittaa myös verotunnistenumeronsa, mahdollisen muun kansallisen rekisteröintinumeronsa ja verkkosivustonsa osoitteen.”;
                                          
                                       
                                             b)
                                          
                                          
                                             korvataan kohdan 4 (”Edustaja, joka jättää hakemuksen hakijan puolesta”) täyttämisohjeen teksti seuraavasti:
                                             ”Jos hakemuksen jättää hakijan puolesta toimiva edustaja, tähän kohtaan merkitään edustajaa koskevat tiedot. Tietoihin on sisällyttävä edustajan nimi ja täydellinen osoite, talouden toimijan rekisteröinti- ja tunnistenumero (EORI-numero), joka on jonkin jäsenvaltion tulliviranomaisen edustajalle antama unionin laajuisesti yksilöllinen numero, sekä edustajan puhelin-, matkapuhelin- tai faksinumero ja sähköpostiosoite. Edustaja voi tarvittaessa merkitä myös sen yrityksen nimen, jossa hän työskentelee, ja yrityksen verkkosivuston osoitteen. Hakemukseen on liitettävä todisteet siitä, että edustajalla on hakemuksen jättämisjäsenvaltion lainsäädännön mukaiset valtuudet toimia edustajana, ja asianomainen kohta on rastittava.”
                                          
                                       
                           
                                 2)
                              
                              
                                 Korvataan II osa seuraavasti:
                                 ”II.   LIITTEESSÄ II OLEVAN PIDENNYSPYYNTÖLOMAKKEEN KOHDAT, JOTKA PÄÄTÖKSEN HALTIJAN ON TÄYTETTÄVÄ
                                 Asteriskilla (*) merkityt kentät on pakko täyttää.
                                 Jos kohdan yksi tai useampi kenttä on merkitty plus-merkillä (+), ainakin yksi kyseisistä kentistä on täytettävä.
                                 Kohtiin, joissa on ilmaisu ”viranomainen täyttää”, ei saa merkitä tietoja.
                                 Kohta 1:Päätöksen haltijaa koskevat tiedot
                                 Tähän kohtaan merkitään päätöksen haltijaa koskevat tiedot.
                                 Kohta 2: Päätöksen haltijan edustaja
                                 Jos pyynnön jättää päätöksen haltijan puolesta toimiva edustaja, tähän kohtaan merkitään edustajaa koskevat tiedot. Tietoihin on sisällyttävä edustajan nimi ja täydellinen osoite, talouden toimijan rekisteröinti- ja tunnistenumero (EORI-numero), joka on jonkin jäsenvaltion tulliviranomaisen edustajalle antama unionin laajuisesti yksilöllinen numero, sekä edustajan puhelin-, matkapuhelin- tai faksinumero ja sähköpostiosoite. Edustaja voi tarvittaessa merkitä myös sen yrityksen nimen, jossa hän työskentelee, ja yrityksen verkkosivuston osoitteen. Jos alkuperäisen hakemuksen mukana ei ole toimitettu todisteita siitä, että edustajalla on sen jäsenvaltion lainsäädännön mukaiset valtuudet toimia edustajana, jossa alkuperäinen päätös on tehty, tällaiset todisteet on liitettävä pyyntöön ja asianomainen kohta on rastittava.”
                                 Kohta 3: Pidennyspyyntö
                                 Tähän kohtaan merkitään hakemuksen rekisteröintinumero sekä myöntävän jäsenvaltion ISO alpha 2 -maakodin kaksi ensimmäistä numeroa. Päätöksen haltijan on lisäksi ilmoitettava rastimalla asianomainen kohta, pyydetäänkö hakemukseen sisältyvien tietojen muuttamista.
                                 Kohta 4: Allekirjoitus
                                 Päätöksen haltija tai päätöksen haltijan edustaja merkitsee kohtaan 4 pyyntölomakkeen täyttöpaikan ja -päivämäärän sekä allekirjoituksensa. Allekirjoittajan nimi on kirjoitettava suuraakkosin.
                              
                           
               ”